VIIENDA KOOSSEISU

OTSUS

Haapsalu,								29. veebruar 2008 nr 
									Eelnõu

Haapsalu Lastekeskuse ümbernimetamine

Võttes aluseks Haapsalu Lastekeskuse taotluse Haapsalu Lastekeskuse nime muutmiseks, arvestades Haapsalu Lastekeskuse tegevusvaldkondade laienemist ja uute ruumide kasutuselevõttu aadressil Ferdinand Johann Wiedemanni 4, Haapsalu ja juhindudes kohaliku omavalitsuse korralduse seaduse § 22 lg 1 p 34, Haapsalu põhimääruse § 12 lg 1 p 27 ning haldusmenetluse seadusest, Haapsalu Linnavolikogu otsustab:

1.	Muuta Haapsalu Lastekeskuse (registrikood 75012877) nime ja lugeda Haapsalu Lastekeskuse uueks nimeks „Haapsalu Noorte Huvikeskus“.

2.	Otsus jõustub 10.03.2008.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Haapsalu Lastekeskuse ümbernimetamine“

Haapsalu Lastekeskus on alates 01.09.2007 saanud oma käsutusse hoone aadressil Ferdinand Johann Wiedemanni 4, mis vabanes peale Haapsalu Täiskasvanute Gümnaasiumi kolimist Uuemõisa – HKHK ruumidesse. Seoses uute ruumide kasutuselevõtuga on lastekeskusel võimalik oluliselt laiendada oma tegevust ning kaasata sellesse üha enam noori. Samuti alustab samades ruumides tööd ka avatud noortekeskus.

Mõiste „noor“ tänapäeva seaduste tähenduses hõlmab kõiki inimesi vanuses 7-26 aastat ning teatud vanusest alates leiab noor enda kohta sõna „laps“ kasutamine olevat alandav ja solvav.

Ümbernimetatav Haapsalu Lastekeskus jätkab tööd huvikoolina, mille juures tegutseb avatud noortekeskus. Õppetöö saab toimuma Eesti Hariduse Infosüsteemis (EHIS) registreeritud õppekava alusel ning ühegi seni toimiva huviringi tegevus ei lõpe.

Linnavalitsus teeb ettepaneku eelnõu otsusena vastu võtta.

Talis Vare
Aselinnapea